## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Názov zákazky:

**Projektová dokumentácia – zateplenie budovy DSS Hrabiny**

V Novej Bani, 17.6.2022

**OBSAH**

1. Identifikácia verejného obstarávateľa
2. Predmet zákazky
3. CPV kód
4. Miesto realizácie predmetu zákazky
5. Typ zmluvy
6. Predpokladaná hodnota zákazky
7. Lehota na uskutočnenie predmetu zákazky
8. Obhliadka
9. Zdroj finančných prostriedkov
10. Rozdelenie predmetu zákazky
11. Komplexnosť dodávky
12. Jazyk ponuky
13. Podmienky predkladania ponúk
14. Podmienky účasti
15. Obsah ponuky
16. Lehota na predkladanie ponúk
17. Doplnenie, zmena a odvolanie ponuky
18. Náklady na ponuku
19. Variantné riešenie
20. Podmienky zrušenia použitého postupu zadávania zákazky
21. Komunikácia
22. Vysvetlenie požiadaviek uvedených vo Výzve
23. Vyhodnotenie ponúk
24. Kritériá na vyhodnotenie ponúk a pravidlá ich uplatnenia
25. Prijatie ponuky a uzavretie zmluvy
26. Záverečné ustanovenia
27. Prílohy
28. **Identifikácia verejného obstarávateľa**
    1. **Verejný obstarávateľ**

**Názov: Domov sociálnych služieb Hrabiny**

**IČO:** 00647951

**Sídlo:** Rekreačná cesta 6393/60, 96801 Nová Baňa

**Zastúpený: Mgr. Janou Hulovou**

**Typ verejného obstarávateľa:** verejný obstarávateľ podľa § 7 ods. 1 písm. d) ZVO

**Kontaktná osoba vo veciach technických:** *Mgr. Jana Hulová* t.č.: +421905498715

e-mail: riaditel@dsshrabiny.sk

**Komunikačné rozhranie:** https://josephine.proebiz.com/

# Predmet zákazky

* 1. Predmetom verejného obstarávania je dodanie projektovej dokumentácie pre stavebné povolenie s podrobnosťou dokumentácie na realizáciu stavby - na zateplenie budovy DSS Hrabiny, vrátane projektu požiarnej bezpečnosti budovy s posúdením únikových ciest a projektom riešenia nechránených únikových ciest, riešenia zvodov dažďovej vody, bleskozvodov a sanácie balkónov, uskutočnenie inžinierskej činnosti a odborného autorského dohľadu pre stavbu.
  2. Ďalšie požiadavky na predmet zákazky stanovené verejným obstarávateľom sú uvedené v prílohách tejto výzvy, najmä dodanie projektovej dokumentácie pre stavebné povolenie s podrobnosťou dokumentácie na realizáciu stavby - na zateplenie budovy DSS Hrabiny s cieľom zníženia energetickej náročnosti stavby, projekt požiarnej bezpečnosti s posúdením a projektovaním únikových ciest. V projekte je potrebné zapracovať riešenia zvodov dažďovej vody, bleskozvodov a sanácie balkónov s možnosťami uzatvorenia a zároveň zachovania nechránených únikových ciest.
  3. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. **Pri produktoch, príslušenstvách konkrétnej značky uvedených prílohách Výzvy, môže uchádzač predložiť aj ekvivalenty inej značky rovnakej alebo vyššej kvality.**
  4. Za estetickú ekvivalenciu sa považuje pohľadová ekvivalencia materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení ako aj pri umelom osvetlení.
  5. Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.

1. **CPV kód**
   1. Spoločný slovník obstarávania (CPV):

Hlavný predmet, hlavný slovník: 71320000-7 Inžinierske projektovanie

Doplňujúci predmet, hlavný slovník: 71242000-6 Príprava projektov a návrhov, odhad nákladov

71248000-8 Dohľad nad projektom a dokumentáciou

# Miesto realizácie predmetu zákazky

* 1. Miestom *uskutočnenia* predmetu zákazky je Domov sociálnych služieb Hrabiny, Rekreačná cesta 6393/60, 968 01 Nová Baňa

# Typ zmluvy

* 1. Verejný obstarávateľ určuje svoje obchodné podmienky dodania predmetu zákazky v zmluve, ktorá bude uzavretá s úspešným uchádzačom. Zmluva tvorí prílohu tejto Výzvy. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe tejto Výzvy.
  2. Verejný obstarávateľ považuje zmluvné podmienky uvedené v prílohe tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

# Predpokladaná hodnota zákazky

* 1. Predpokladaná hodnota zákazky bola stanovená na **16 600 € bez DPH**.

# Lehota na uskutočnenie predmetu zákazky

* 1. Termín dodania predmetu zákazky je najneskôr do 90 kalendárnych dní odo dňa *účinnosti zmluvy.*

1. **Obhliadka predmetu zákazky**
   1. Verejný obstarávateľ odporúča vykonanie obhliadky. V prípade záujmu o vykonanie obhliadky môže uchádzač kontaktovať osobu: Mgr. Jana Hulová, tel.: +421905498715
2. **Zdroj finančných prostriedkov**
   1. Predmet zákazky bude spolufinancovaný z *vlastných* prostriedkov verejného obstarávateľa.
3. **Rozdelenie predmetu zákazky**
   1. Predmet zákazky sa nedelí na časti.
4. **Komplexnosť dodávky**
   1. Uchádzač predloží ponuku na celý predmet zákazky tak, ako je definovaný v tejto Výzve a jej prílohách.
5. **Jazyk ponuky**
   1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
  2. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
  3. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v tejto Výzve **a vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena v EUR bez DPH za celý predmet zákazky,
* sadzba DPH,
* celková cena v EUR s DPH za celý predmet zákazky.
  1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Podmienky účasti**

14.1 Uchádzač **musí** spĺňať podmienku účasti týkajúcu sa **osobného postavenia podľa:**

**§ 32 ods. 1 písm. e) ZVO,** t. j. uchádzač **je oprávnený *poskytovať služby/uskutočňovať projektovanie stavieb***, inžiniersku činnosť a autorský dohľad zodpovedajúce predmetu zákazky.

Uchádzač nemusí predkladať v ponuke doklady o oprávnení vykonávať inžiniersku činnosť a autorský dohľad, ktoré zodpovedajú predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

* **§ 32 ods. 1 písm**. **f) ZVO,** t. j. **čestné vyhlásenie,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte .pdf (príloha č. 2 Výzvy).

Ustanovenia týkajúce sa preukazovania splnenia podmienok účasti osobného postavenia prostredníctvom **zápisu do zoznamu hospodárskych subjektov** týmto nie sú dotknuté.

# Obsah ponuky

* Ponuka musí obsahovať:
* **Doklady a dokumenty**, ktorými uchádzač alebo skupina uchádzačov preukazuje splnenie podmienok účasti podľa bodu 14 Výzvy.
* **Cenovú kalkuláciu/výkaz výmer** s uvedením jednotkových cien a celkovej ceny podľa prílohy č. 1 Výzvy. Tento dokument musí byť podpísaný uchádzačom (jeho štatutárnym zástupcom resp. ním splnomocnenou osobou oprávnenou konať za uchádzača).
* Prehľad ekvivalentných materiálov, výrobkov a zariadení, ak je potrebný, spolu s technickými listami k ponúknutým ekvivalentom, prípadne ďalšie dokumenty a doklady a odôvodenia preukazujúce opodstatnenosť a správnosť uchádzačom navrhnutého ekvivalentného výrobku/ zariadenia.
* Návrh na plnenie kritéria podľa prílohy č. 4 Výzvy

# Lehota na predkladanie ponúk

* 1. Ponuky musia byť **doručené do 29.6.2022 do 09:00:00 hodiny.**

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

17.2 Otváranie ponúk sa uskutoční elektronicky prostredníctvom komunikačného systému JOSEPHINE **po uplynutí lehoty na predkladanie ponúk**.

1. **Doplnenie, zmena a odvolanie ponuky**
   1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).
2. **Náklady na ponuku**
   1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
3. **Variantné riešenie**
   1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.
4. **Podmienky zrušenia použitého postupu zadávania zákazky**
   1. Verejný obstarávateľ môže zrušiť použitý postup zadávania zákazky. Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie systému JOSEPHINE je nutné používať jeden z podporovaných i internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma.
  3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca, resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

1. **Vyhodnotenie ponúk**
   1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.
   2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
   3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

# Kritériá na vyhodnotenie ponúk a pravidlá ich uplatnenia

* 1. Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH zaokrúhlená na dve desatinné miesta.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.
  3. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

# Prijatie ponuky a uzavretie zmluvy

* 1. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
  2. **Osobitné podmienky súvisiace s plnením zmluvy**

Úspešný uchádzač bezodkladne, najneskôr **do 3 dní odo dňa doručenia oznámenia o prijatí ponuky** doručí doklady a dokumenty nasledovným spôsobom:

1. **Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):
2. **Scan vyplnenej a podpísanej zmluvy** vrátane všetkých relevantných príloh
3. **Zoznam subdodávateľov** s uvedením identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia, resp. čestné vyhlásenie o nevyužití subdodávateľov; Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje
4. **Listinne** osobne alebo prostredníctvom pošty alebo inej doručovacej služby na adresu verejného obstarávateľa Domov sociálnych služieb Hrabiny, Rekreačná 6393/60, 96801 Nová Baňa
5. **vyplnenú a podpísanú zmluvu v 2 vyhotoveniach s platnosťou originálu (rovnopisoch)**

* 1. Verejný obstarávateľ vyhodnotí pred podpisom zmluvy doklady a dokumenty podľa predošlého bodu z pohľadu obsahovej a vecnej správnosti.
  2. Verejný obstarávateľ si vyhradzuje právo zrušiť použitý postup zadávania zákazky v súlade s § 57 ZVO.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. c) ZVO podať námietky.

# Prílohy

* Príloha č. 1 Výzvy – Cenová kalkulácia/Výkaz výmer
* Príloha č. 2 Výzvy – Čestné vyhlásenie v zmysle § 32 ods. 1 písm. f) ZVO
* Príloha č. 3 Výzvy – Zmluva o dielo
* Príloha č. 4 Výzvy – Návrh na plnenie kritéria

Príloha č. 1 Podrobný opis predmetu zákazky

**Projektová dokumentácia zateplenia budovy Domova sociálnych služieb Hrabiny, Rekreačná cesta 6393/60, 96801 Nová Baňa**

**Projektová dokumentácia nevyhnutná pre získanie stavebného povolenia**

Predmetom zákazky je spracovanie dokumentácia pre stavebne povolenie v podrobnosti realizačného projektu (DSP s DRS)": Zateplenie budovy Domova sociálnych služieb Hrabiny, súpisné č. 6393/60, umiestnenej na parcelnom čísle: 2095, zapísanej na LV č. 1933 v súlade s požiadavkami investora.

Vlastníkom budova je Banskobystrický samosprávny kraj, správcom budovy je Domov sociálnych služieb Hrabiny. Budova slúži na poskytovanie pobytových a ambulantných foriem sociálnych služieb.

Predmetom rekonštrukcie je zateplenie budovy, vybudovanie nechránených únikových ciest, rekonštrukcia zvodov dažďovej vody, rekonštrukcia bleskozvodov a sanácia balkónov.

Predmet zákazky musí byť spracovaný v súlade s:

* Príslušnými STN a všeobecno-technickými požiadavkami na výstavbu
* Zákonom č. 343/2015 Z.z. o verejnom obstarávaní v znení neskorších predpisov
* Projektová dokumentácia musí byť vyhotovená podľa platných STN a EN a všeobecne záväzných právnych predpisov, v súlade s pokynmi objednávateľa udelenými zhotoviteľovi na základe zmluvy, ďalej v súlade s príslušnými rozhodnutiami a stanoviskami dotknutých orgánov a inštitúcií, pokiaľ majú priamy alebo nepriamy vplyv resp. dopad na zhotovenie diela
* Spracovanie projektovej dokumentácie musí byť realizované s ohľadom na zadávacie podmienky a bude obsahovať komplexné výstupy pre verejnú zákazku

Obstarávaná projektová dokumentácia musí obsahovať všetky profesie, resp. musí byť vypracovaná tak, aby verejný obstarávateľ túto mohol použiť v procese verejného obstarávania na výber zhotoviteľa stavebných prác. Súčasťou projektových prác je aj prerokovanie dokumentácie s dotknutými orgánmi a organizáciami, vrátane zapracovania ich vyjadrení do projektu.

Projektovú dokumentáciu je potrebné dodať kompletnú, v rozsahu pre stavebné konanie pre stavebné povolenie v podrobnosti realizačného projektu a musí obsahovať minimálne tieto časti:

* Zameranie skutkového stavu
* Súhrnná technická správa, sprievodná správa, technická správa
* Protipožiarna bezpečnosť
* Riešenie nechránených únikových ciest
* Riešenie odvodu dažďovej vody
* Riešenie bleskozvodov
* Riešenie sanácie balkónov
* Vizualizácie
* Energetické posúdenie
* Podrobný položkovitý rozpočet a výkaz výmer – rozdeliť na zateplenie budovy – rozpočet č. 1, ostatné práce (únikové cesty, bleskozvody, sanácia balkónov) – rozpočet č. 2

Ďalšie podrobnosti budú riešené na mieste obhliadky.

Objednávateľ požaduje prispôsobiť objektovú skladbu v súvislosti s optimalizáciou prevádzkových nákladov. Okrem použiteľnosti a udržateľnosti musí vyhovovať stavebným riešeniam súčasnej doby, požiadavkám pre integráciu do prostredia.

Projektová dokumentácia:

* Počet vyhotovení v tlačenej forme – 6 ks
* Podrobný položkovitý rozpočet a výkaz výmer – 6 ks
* 1 x v elektronickej podobe na CD/DVD vo formáte pdf. A vo formátoch, v ktorých bola spracovaná (doc, xls, dwg)

Všetky ďalšie podrobnosti budú riešené na mieste obhliadky.

Predmet zákazky je v celom rozsahu opísaný tak, aby bol presne a zrozumiteľne špecifikovaný.

Miesto dodanie: Domov sociálnych služieb Hrabiny

Rekreačná cesta 6393/60

96801 Nová Baňa